laion/Wikipedia-Exotic huggingface dataset:
Noel Gallagher's High Flying Birds

Noel Gallagher's High Flying Birds — ინგლისური როკ ჯგუფი, ჩამოყალიბებული 2010 წელს ჯგუფ Oasis-ის წამყვანი გიტარისტისა და სიმღერის ავტორ ნოელ გალაგერის მიერ. მასში გარდა ნოელისა შედიან: Oasis-ის სესიური მუსიკოსი მაიკ როუ, დრამერი ჯერემი სტეისი (The Lemon Trees), ბას გიტარისტი რასელ პრიტჩერდი (The Zutons) და გიტარისტი ტიმ სმითი. ჯგუფის სადებიუტო ალბომის სახელწოდება ასევე ჟღერს, როგორც Noel Gallagher's High Flying Birds. გამოცემულია ხუთი სინგლი ამ დისკიდან - „The Death of You and Me“, „If I Had a Gun...“, „AKA... What a Life!“, „Everybody's on the Run“ და „Dream On“. მთავარი სტატია: Noel Gallagher's High Flying Birds-ის დისკოგრაფია. Studio albums Noel Gallagher's High Flying Birds (2011) Chasing Yesterday (2015) Who Built the Moon? (2017) ნოელ გალაგერის ოფიციალური საიტი
დიდი პოლონური ენციკლოპედია (ახალი)

დიდი პოლონური ენციკლოპედია (ახალი) Wielka Encyklopedia PWN — პოლონური უნივერსალური ენციკლოპედია. გამოსცა პოლონეთის სახელმწიფო სამეცნიერო გამომცემლობამ ვარშავაში 2001-2005 წლებში. ახალმა ენციკლოპედიამ დიდი პოლონური ენციკლოპედია ჩაანაცვლა, რომელიც უკვე დრომოჭმულად და კომუნისტური იდეოლოგიის მატარებლად მიიჩნიეს, რადგან 1962-70 წლებში, სოციალისტურ ხანაში, გამოიცა. ახალი ენციკლოპედია თავის წინამორბედს სტატიათა რაოდენობითაც აღემატება — თანამედროვე 30 ტომეულში 140 000 სტატიაზე მეტია, პლუს დამატებაც ახლავს და პოლონურ ენაზე შექმნილ ბეჭდურ ენციკლოპედიათა შორის უდიდესია. 30 ტომი, 141 000 სტატიამდე: 40 000 ბიოგრაფია 22 000 გეოგრაფიული სტატია 135 000 000 სიმბოლო 15000 ილუსტრაცია: 700 რუკა, ინდექსი დამატებით ტომში. მთავარი რედაქტორი იან ვოჟნოვსკი. რედაქცია:100 მუშაკი, 3000 თანაავტორი და რეცენზენტი. ენციკლოპედიები ენების მიხედვით Wielka encyklopedia PWN (ათეულობით სტატია ხელმისაწვდომია PDF ფორმატში) Medal Europejski dla Wielkiej encyklopedii PWN Wielka encyklopedia PWN w Księgarni internetowej PWN დაარქივებული 2009-04-16 საიტზე Wayback Machine.
სერო-კორის ეროვნული პარკი

სერო-კორის ეროვნული პარკი (ესპ. Parque Nacional Cerro Corá) — ეროვნული პარკი პარაგვაიში. ფართობის მიხედვით ქვეყნის მასშტაბით უდიდესია. მდებარეობს ამამბაის დეპარტამენტში, ბრაზილიის საზღვართან ახლოს. ეროვნული პარკი შეიქმნა 1976 წლის 11 თებერვალს და მისი ფართობი 120.38 კმ²-ია. პარაგვაის ეროვნული პარკების სია სერო-კორის ეროვნული პარკი დაარქივებული 2011-10-04 საიტზე Wayback Machine.
ელის კუპერი

ელის კუპერი (ინგლ. Alice Cooper, ნამდვილი სახელი - ვინსენტ დეიმონ ფურნიე; დ. 4 თებერვალი, 1948) — ამერიკელი როკ-მომღერალი, სიმღერების ავტორი და მუსიკოსი, რომლის კარიერა რამდენიმე ათეულ წელიწადს მოიცავს. ცნობილია თავისი სასცენო იმიჯით, რომელიც გამოიხატებოდა ხელოვნური სისხლის, ელექტროსკამების, ბავშვების თოჯინების, გილიოტინების გამოყენებაში. 2011 წელს წელს ელის კუპერის ბენდი შეყვანილი იქნა როკ-ენ-როლის დიდების დარბაზში. მთავარი სტატია: ელის კუპერის დისკოგრაფია. Pretties for You (1969) Easy Action (1970) Love It to Death (1971) Killer (1971) School's Out (1972) Billion Dollar Babies (1973) Muscle of Love (1973) Welcome to My Nightmare (1975) Alice Cooper Goes to Hell (1976) Lace and Whiskey (1977) From the Inside (1978) Flush the Fashion (1980) Special Forces (1981) Zipper Catches Skin (1982) DaDa (1983) Constrictor (1986) Raise Your Fist and Yell (1987) Trash (1989) Hey Stoopid (1991) The Last Temptation (1994) Brutal Planet (2000) Dragontown (2001) The Eyes of Alice Cooper (2003) Dirty Diamonds (2005) Along Came a Spider (2008) Welcome 2 My Nightmare (2011) Paranormal (2017) Detroit Stories (2021) Road (2023) შეგიძლიათ იხილოთ მედიაფაილები თემაზე „ელის კუპერი“ ვიკისაწყობში. ოფიციალური საიტი Nights with Alice Cooper, ოფიციალური საიტი Nights with Alice Cooper Planet Rock-ზე დაარქივებული 2023-03-07 საიტზე Wayback Machine. ელის კუპერი AllMusic-ზე ელის კუპერი საიტზე Discogs ელის კუპერი კინოფილმების ინტერნეტ-მონაცემთა ბაზაში
არაბული საკანონმდებლო ენციკლოპედია

არაბული საკანონმდებლო ენციკლოპედია — უდიდესი ბეჭდური ენციკლოპედია არა მხოლოდ არაბულ ენაზე 200 ტომად. რედაქტორი მოჰამედ აბუ ბაქერი. ორასტომეული 164 000 გვერდს შეიცავს და 420 კგ იწონის. ამ მონაცემებით გამოცემამ 1999 წელს გინესის რეკორდიც კი დაამყარა. ენციკლოპედია ყველა არაბული ქვეყნის საკანონმდებლო წვრილმანს მოიცავს. უმთავრესი ინდექსი ექვს ტომად არის დაბეჭდილი, გამოცემულია დამატებებიც. ენციკლოპედიები ენების მიხედვით Guinness Book of World Records 1999- issue 2002 p.156
პტერილიები

პტერილიები — ფრინველებში კონტურული ბუმბულით დაფარული კანის უბნები. პინგვინებს, პალამედეებსა და უტროპო ფრინველებს ტანი თანაბარზომიერად აქვთ დაფარული კონტურული ბუმბულით, დანარჩენ ფრინველებში კი პტერილიები ენაცვლებიან აპტერიებს. პტერილიების გაწყობასა და ფორმას სისტემატიკური მნიშვნელობა აქვს. პტერილიებისა და აპტერიების განვითარება დაკავშირებულია თერმორეგულაციასა და ფრენასთან. რ.ჟორდანია, ქართული საბჭოთა ენციკლოპედია, ტ. 8, თბ., 1984. — გვ. 224.
პტოზი

პტოზი (ძვ.ბერძნ πτῶσις — დაშვება, დაწევა) — ზემო ქუთუთოს დაწევა: შეიძლება იყოს ცალმხრივი ან ორმხრივი, ნაწილობრივი ან სრული, თანდაყოლილი ან შეძენილი. თანდაყოლილ პტოზს იწვევს ზედა ქუთუთოს ამწევი კუნთის განუვითარებლობა ან უქონლობა; შეძენილი პტოზი უმეტესად ცალმხრივია და ვითარდება ისეთი დაავადებების (თვალის მამოძრავებელი ნერვის ანთება, ენცეფალიტი და სხვა.) შედეგად, რომელიც იწვევს ზემო ქუთუთოს ამწევი კუნთის დამბლას ან პარეზს, ასევე, შეიძლება განვითარდეს როგორც თვალის ოპერაციის გართულება. თანდაყოლილი პარეზის მკურნალობა ქირურგიული ჩარევის გზით ხორციელდება. შეძენილი პარეზის დროს გამომწვევი დაავადების ლიკვიდაცია, ფიზიოთერაპია; ზოგჯერ ქირურგიული მკურნალობა. ქართული საბჭოთა ენციკლოპედია, ტ. 8, თბ., 1984. — გვ. 224.
ხალხური ეტიმოლოგია

ხალხური ეტიმოლოგია — სიტყვის ანალიზის გარეშე ან სიტყვის უშუალო გააზრებით მიღებული ეტიმოლოგია; მისწრაფება ამა თუ იმ სიტყვის მოტივაციისკენ; ბუნდოვანი აგებულების სიტყვათა „გააზრება“ გარეგნულად მსგავს, ნაცნობ სიტყვებთან დაკავშირების გზით. მაგალითად, სამაია (სპარს. სამა-როკვა) ქართულად ხალხური ეტიმოლოგია განიცადა და გააზრებულია, როგორც სამი ქალის ცეკვა. ამ არამეცნიერულ ხალხურ ეტიმოლოგიას უპირისპირდება ენათმეცნიერების დარგი — ეტიმოლოგია. ხალხური ეტიმოლოგიის მიზეზი ხდება ასევე სიტყვის შემადგენელი ნაწილის ვერ გააზრება. ხალხური ეტიმოლოგიის შედეგად სიტყვა უფრო გასაგები ხდება. ხოლო სიტყვისშემადგენელი ნაწილი შეიძლება გახდეს ორი მიზეზის გამო გაუგებარი, ან მოძველდეს ან უცხოური ენიდან იყოს. ქართულში განსაკუთრებით ხშირია ხალხური ეტიმოლოგია საკუთარი სახელების „ამოცნობისას“. რაჭა -> რა ჭაა? (ვახუშტი ბატონიშვილი) ჭიათურა -> ჭიაა თუ რა? სამტრედია -> სამტრედო (მტრედების ადგილი). სიტყვები, რომლებიც სიტყვის შემადგენელი ნაწილი მოძველდა. სიტყვიდან shamefast (სიტყვასიტყვით: სირცხვილში დაჭერილი; მორცხვი) ფონეტიკური მსგავსებით მივიღეთ shamefaced (მორცხვი). მიუხედავად იმისა რომ fast (რისამე ფიქსირებულად ყოფნა) არააა მოძველებული სიტყვათა მყარ შეხამებებში გაუგებარია. სიტყვები, რომლებიც სიტყვის შემადგენელი ნაწილი უცხო ენის კუთვნილება იყო: causeway შეიცვალა causey-დან (ფრანგული causee) რათა სიტყვის მეორე ნაწილი მიემსგავსებინათ სიტყვისთვის way. ეტიმოლოგია ↑ ქართული საბჭოთა ენციკლოპედია, ტ. 11, თბ., 1987. — გვ. 425-426.
მერცბახერის ტბა

მერცბახერის ტბა (ყირგ. Мерцбахер көлү) — მორენული ტბა ყირგიზეთში. მდებარეობს ცენტრალური ტიან-შანის აღმოსავლეთ ნაწილში, თენგრი-ტაგისა და სარიჯაზის ქედებს შორის. მდებარეობს ჩრდილოეთ ინილჩექისა და სამხრეთ ინილჩექის შეერთების ადგილში, ზღვის დონიდან 3304 მ სიმაღლეზე. ზედაპირის ფართობი 4.5 კმ², წყლის მოცულობა 0.129 კმ³, მაქსიმალური სიღრმე 60 მ. ტბის სიგრძე 2–3 კმ, ხოლო სიგანე 1.1 კმ-ია. საზრდოობს ძირითადად მყინვარული წყლებით. მერცბახერის ტბა წარმოიქმნა მცირე გამყინვარების პერიოდის დასასრულს, XIX საუკუნეში. აქვს ორი, — ზემო და ქვემო აუზი, რომლებიც დაყოფილია 3–4 კმ სიგრძისა და 400 მ სიმაღლის ყინულოვანი მერცბახერის მდინარით. ტბის ქვედა, დიდი ნაწილი სამხრეთიდან ჩაკეტილია მყინვარული კაშხლით. ზაფხულსა და ზამთარში არხების საშუალებით წყლისგან სრულიად იცლება და მდინარე ინილჩექზე წყალმოვარდნას განაპირობებს, რასაც თან სდევს ხიდების, გზებისა და სხვა საინჟინრო ნაგებობების ნგრევა. გადაგდებული წყლის ხარჯია 1000 მ³/წმ. გარღვევის დროს ტბაში გროვდება 0.06–0.07 კმ³ წყალი. გარღვევები მაშინ ხდება, როდესაც წყლის ტემპერატურა ტბაში 10–15°C აღწევს. ტბა აღმოაჩინეს გერმანელი გეოგრაფის გოტფრიდ მერცბახერის ექსპედიციის დროს 1903 წელს. ↑ 1.0 1.1 Кыргыз Улуттук Энциклопедиясынын башкы. Кыргызстандын географиясы, Бишкек, 2004 ↑ Интерактивная карта лучших практик. Озеро Мерцбахера
პუასონის კოეფიციენტი

პუასონის კოეფიციენტი — დრეკადი სხეულის მასალის ერთ-ერთი ფიზიკური მახასიათებელი, რომელიც უდრის სხეულის ელემენტის ფარდობითი განივი დეფორმაციისა და მისი ფარდობითი გრძივი დეფორმაციის აბსოლუტური მნიშვნელობის ფარდობას. ძაბვისა და დეფორმაციის ტერზონთა სიმეტრიის წყალობით, პუასონის კოეფიციენტი შეიძლება მატრიცული ფორმით იქნეს წარმოდგენილი. დრეკადობის მოდული ქართული საბჭოთა ენციკლოპედია, ტ. 8, თბ., 1984. — გვ. 226.
მიო, ჩემო მიო

„მიო, ჩემო მიო“ (შვედ. Mio, min Mio) — მწერალ ასტრიდ ლინდგრენის ფენტეზის ჟანრის მოთხრობა. გამოვიდა 1954 წელს. მწერლის შემოქმედებაში ეს არის ეპიკური ფენტეზის ჟანრის პირველი ნაწარმოები, რომანებთან „ძმები ლომგულები“ და „ყაჩაღის ასული რონია“ ერთად. 1987 წელს გადაღებული იქნა მისი კინოადაპტაცია. ყურადღება!  ქვემოთ მოყვანილია სიუჟეტის და/ან დასასრულის დეტალები. ბიჭუნა ბოსე ნაშვილებია და უეცრად ტოვებს სტოკჰოლმს და მიემგზავრება შორეულ ჯადოსნურ ქვეყანაში, სადაც მას ნამდვილი მამა, მეფე ხვდება. მაგრამ იგი დამწუხრებულია, ვინაიდან ქვეყანაში ბოროტ რაინდ კატოს ბრძანებით, იჭერენ ადამიანებს და ქვის გულებს უდგამენ. ბოსე, რომელსაც, როგორც აღმოჩნდება, ჰქვია მიო და მისი მეგობარი იუმ იუმი მიემართებიან მის დამასამარცხებლად. მიო, ჩემო მიო (ფილმი) ↑ John-Henri, Holmberg (1997/1999), „Lindgren, Astrid (Anna Emilia)“, Clute, John, and John Grant, The Encyclopedia of Fantasy, New York: St. Martin's Griffin, pp. 582.
პუბლიკაცია

პუბლიკაცია (ლათ. publio — გასაჯაროება; სახალხოდ გამოცხადება) — 1. ცალკეული ნაწარმოების, ნაშრომის გამოქვეყნება, დაბეჭდვა. 2.რომელიმე გამოცემაში გამოქვეყნებული ტექსტი. 3. ბეჭდვითი სიტყვის, რადიოს ან ტელევიზიის საშუალებით რისამე შეტყობინება-გავრცელება. ინფორმაციის პუბლიკაციას შემოწმება ესაჭიროება, ამიტომაც ინფორმაციის ოფიციალური წყაროები რეგისტრაციის პროცედურას გადიან: ინფორმაციის წყაროები ვერიფიკაციის სხვადასხვა ხერხს იყენებენ: რეცენზირება. მონაცემთა წყაროს ტირაჟის მინიმალური ფარგლები (რეპუბლიკაციისას). რეკომენდატორთა ან გამომცემელთა წრის შემოფარგვლა. პუბლიკაციის თანამედროვე ხერხები, რომლებიც ინფორმაციის ღია წყაროს იყენებენ, ნდობის შედარებით მაღალ ხარისხს აღწევენ. RayMing Chang, Publication Does Not Really Mean Publication: The Need to Amend the Definition of Publication in the Copyright Act, 33 AM. INTELL. PROP. L. ASS'N Q.J. 225: This article analyzes the definition of publication in the U.S. Copyright Act of 1976 and finds strong support for the proposition that electronic dissemination (e.g., "Internet publishing") of works does not result in publication under American copyright law. This article argues that the definition of publication needs to be amended to explicitly include electronic dissemination. ქართული საბჭოთა ენციკლოპედია, ტ. VIII, გვ. 226, თბ., 1984 წელი.
პულპიტი

პულპიტი — კბილის რბილობის — პულპის ანთება, უმეტესად იწვევს ინფექცია, რომელიც აღწევს პულპამდე კბილის კარიესის პროგრესული განვითარებისას, შეიძლება გამოიწვიოს ტრავმამ (მაგ: გვირგვინის გადატეხვამ პულპასთან ახლოს), ქიმიურმა გამღიზიანებელმა (მჟავები, ფორმალინი) და სხვა. პულპიტი უფრო ხშირად მწვავედ მიმდინარეობს. პულპიტის ძირითადი ნიშანია კბილის შეტევითი ხასიათის ძლიერი ტკივილი, რომელიც ვრცელდება სამწვერა ნერვის ტოტების გაყოლებით. თუ არ ჩატარდა დროული მკურნალობა, შეიძლება განვითარდეს პერიოდონტიტი. პულპის მთლიანი ან ნაწილობრივი მოცილება მისი დევიტალიზაციისა და გაუტკივარების შემდეგ: კბილის დაბჟენა. ქართული საბჭოთა ენციკლოპედია, ტ. 8, თბ., 1984. — გვ. 229.
პულპა (მრავალმნიშვნელოვანი)

პულპა (ლათ. pulpa) — შეიძლება აღნიშნავდეს: პულპა კბილის გვირგვინისა და ფესვის ღრუში არსებული სირბილე; პულპა— ელენთის ძირითადი მასა.
ძვ. წ. 154

| ძვ. წ. 159 | ძვ. წ. 158 | ძვ. წ. 157 | ძვ. წ. 156 | ძვ. წ. 155| ძვ. წ. 154 | ძვ. წ. 153 | ძვ. წ. 152 | ძვ. წ. 151 | ძვ. წ. 150 | ძვ. წ. 149 | 1 იანვარი : ძველ რომში წლიური კონსულატის დღე პირველ იანვარზე გადმოიტანეს. გაიუს გრაკქუსი — რომის სახალხო ტრიბუნი (გ. ძვ. წ. 121)
პულპა (კბილისა)

პულპა (ლათ. pulpa) — კბილის გვირგვინისა და ფესვის ღრუში არსებული სირბილე; შედგება შემაერთებელი ქსოვილისაგან. უზრუნველყოფს კბილის კვებასა და ზრდას. პულპის სისხლის მიმოქცევა და ინერვაცია ხორციელდება კბილის არტერიებისა და ვენულების, ასევე შესაბამისი ნერვული არტერიებისა და ყბის ნერვების საშუალებით. კბილის ფესვის არხის აპიკური ნაპრალით კბილის ღრუს შიგნით ნერვების კონა მცირე კაპილარებად იყოფა. პულპა ხელს უწყობს რეგენერაციული პროცესების სტიმულაციას. ქართული საბჭოთა ენციკლოპედია, ტ. VIII, გვ. 229, თბ., 1984 წელი.
ტროის ცხენი

ტროის ცხენი — ძველ ბერძნულ მითოლოგიაში ტროის ომის მეათე წელს ბერძნების მიერ ოდისევსის წინადადებით აგებული უზარმაზარი ხის ცხენი, რომელშიც ბერძნებმა შიგ ოდისევსი და სხვა რჩეული გმირები ჩასხეს. ბერძნებმა ხის ცხენი მიაგორეს ტროის კარებთან და თითქოს ომს თავი მიანებესო, ჯარი უკან გააბრუნეს. ტროელებმა ეს ღმერთების მიერ მიძღვნილ საჩუქრად მიიღეს, დაუჯერეს ცბიერ ტყვე სინონის რჩევას და ლაოკოონის წინასწარმეტყველების მიუხედავად ცხენი დიდის გაჭირვებით ქალაქში შეაგორეს. მხოლოდ აპოლონის ქურუმი ლაოკოონი აღუდგა წინ ამ განზრახვას. ღამით, როდესაც ტროელებმა ღრმა ძილს მისცეს თავი, ცხენიდან მეომრები გამოვიდნენ, თავიანთ ჯარს ქალაქის გალავნის კარები გაუღეს და ტროა მიწასთან გაასწორეს. ეს მითი ასახულია ჰომეროსის ეპოსში, ვერგილიუსის — „ენეიდაში“. გადატანითი მნიშვნელობით „ტროის ცხენი“ დანაელთა (ბერძნებს დანაელებსაც უწოდებდნენ) საჩუქარი ნიშნავს მტრისაგან მიძღვნილ რაიმეს, რითაც იგი მოწინააღმდეგეს მახეს უგებს. ↑ ნოდარ გაფრინდაშვილი. მითოლოგიური ლექსიკონი. გვ. 296 - თბილისი, „განათლება“, 1972. ვიკისაწყობში არის გვერდი თემაზე: ტროის ცხენი
პუნები

პუნები — ძველი რომაელების მიერ ფინიკიელებისათვის შერქმეული სახელწოდება. ფინიკიელები წინა აზიიდან გადმოსახლდნენ ჩრდილოეთ აფრიკაში და ძველი წელთაღრიცხვის XII–VII საუკუნეებში იქ დააარსეს კოლონიები კართაგენი, უტიკა და სხვა. პუნური არის ფინიკიური ენის დიალექტი. რომის იმპერიასა და კართაგენს შორის ომების სახელწოდებაც სწორედ „პუნებიდან“ მომდინარეობს და პუნიკური ომების სახით არის ცნობილი. სახელწოდება პუნები კართაგენის განადგურების შემდეგ მხოლოდ მცირე ხნით შემორჩა ლათინურ ტექსტებში; ადრეული შუა საუკუნეებიდან პუნები აღარ მოიხსენიებიან. პუნიკური ომები ქართული საბჭოთა ენციკლოპედია, ტ. 8, თბ., 1984. — გვ. 231.
ცერბერი

ცერბერი ან კერბერი, (ბერძნ. Κέρβερος) — ტიფონისა და ექიდნეს ნაშიერი. მიწისქცეშა სამყაროს (ჰადესის) კარების მცველი საშინელი ურჩხული. მას ჰქონდა სამი თავი, მის კისერზე გველები იკლაკნებოდნენ და კუდი ლაშდაღრენილი გველეშაპის თავით უმთავრდებოდა. ცერბერი ჰადესში ყველას უშვებდა, იქიდან კი — არავის. მხოლოდ ერთადერთმა — ორფეოსმა შეძლო ჯადოსნური სიმღერით დაეძინებინა კერბერი და გამოპარულიყო მიწისქვეშეთიდან. მიკენეს მეფემ — ევრისთევსმა დაავალა ჰერაკლეს ჰადესიდან კერბერის ამოყვანა. დიდი ხნის სიარულისა და მრავალი თავგადასავლის შემდეგ ჰერაკლე მივიდა მიწისქვეშეთის მეფე ჰადესთან და კერბეროსის გატანება მოსთხოვა. ჰადესს გაუკვირდა ჰერაკლეს ნახვა და სათხოვარი, დაეთანხმა, მაგრამ იმ პირობით, თუკი გმირი კერბერს ცარიელი ხელით დაიმორჩილებდა. რკინისავით მაგარი ხელები შემოაჭდო ჰერაკლემ ურჩხულს და მოსთხოვა გაჰყოლოდა, მაგრამ კერბეროსი არ ნებდებოდა. დიდხანს აწამა ურჩხული ჰერაკლემ და ბოლოს ნახევრად მკვდარი აიტაცა და წამოიყვანა. მეტისმეტად შეაშინა უკუნეთის მკვიდრი დღის სინათლემ, იგი მთლიანად ცივმა ოფლმა დაფარა, აცახცახდა და დაღრენილი ლაშებიდან მომწამლავი დუჟი სდიოდა, დუჟისგან შხამიანი ბალახები იზრდებოდნენ. ჰერაკლემ კერბერი მიკენში მიიყვანა და ევრისთევსს მიჰგვარა, მაგრამ მეფე დანახვისთანავე შიშმა შეიპყრო და შეევედრა გმირს, კვლავ ჰადესში წაეყვანა ეს საშიშროება. ჰერაკლემ შეისმინა და კვლავ თავის სამფლობელოში დააბრუნა კერბეროსი. გადატანითი მნიშვნელობით კერბერს უწოდებენ ავ, მრისხანე დარაჯს. იგივე ლათინურად ცერბერი. ↑ ნოდარ გაფრინდაშვილი. მითოლოგიური ლექსიკონი. გვ. 158 - თბილისი, „განათლება“, 1972. ვიკისაწყობში არის გვერდი თემაზე: ცერბერი
გრუპი

გრუპი (ინგლ. groupie) — პიროვნება, რომელიც მუსიკოსთან ან რომელიმე ცნობილ პიროვნებასთან ემოციურ და სექსუალურ ურთიერთობებს ამყარებს. ტერმინი „Groupie“ წარმოდგება სიტყვისგან „group“ (ჯგუფი, ანუ მუსიკალური ჯგუფი). მუსიკის ისტორიაში ცნობილია მრავალი გრუპი. ასეთი იყო ნენსი სპენჯენი, შემდგომში ჯგუფ სიდ ვიშეზის, სექს პისტოლზის ვოკალისტის მეუღლე. სხვადასხვა მუსიკოსისა თუ ჯგუფის შემოქმედებაში არსებობს სიმღერები გრუპიების შესახებ. ასეთია The Beatles-ის She Came in Through the Bathroom Window. იგი ეძღვნება რამდენიმე გოგონას, რომელიც ჯგუფის სახლში აბაზანის ფანჯრიდან შეიპარა. მაიკლ ჯექსონის სიმღერა Dirty Diana ასევე ეძღვნება გრუპის. ჯგუფ პინკ ფლოიდის ალბომის The Wall პერსონაჟი პინკი, სიმღერაში Young Lust ეძებს ურთიერთობას „ბინძურ გოგონასთან“ და საკუთარი სასტუმროს ნომერში გრუპი მიჰყავს. მუსიკოს სლეშის მეუღლე საუბრობს გრუპიების შესახებ დაარქივებული 2013-02-03 საიტზე Wayback Machine. მარგარეტ მოუზერის მოგონებები გრუპიებზე
პურიზმი (ლინგვისტიკა)

პურუზმი (ფრანგ. purisme < ლათ. purus „სუფთა, წმინდა“) — ენაში შემოსულ უცხო სიტყვათა (უფრო ნეოლოგიზმების) უკუგდება და მათი შეცვლა დედაენის ხელოვნურად გაცოცხლებული (ან შეთხზული) სიტყვებით. როგორც ყველა ენაში, პურიზმს ქართულშიც უხვად მოეპოვება მაგალითები: გვარდუცი — ჩემოდნის მაგივრად. სატუცავი — კალოში. წვრილმადიდი — მიკროსკოპი. ანგარანი — კანტორა. ჩალათა — კონვერტი. გლარჯმილა — პაპიროსი. ხვანჯი — სკანდალი ყელფანდურა — ვიოლინო ელსმენი — ტელეფონი და ა.შ. ქართული საბჭოთა ენციკლოპედია, ტ. VIII, გვ. 233, თბ., 1984 წელი.
პურიზმი (ფერწერა)

პურიზმი (ფრ. pur — სუფთა) —— მიმდინარეობა ფრანგულ ფერწერაში (1910-20 წწ დასასრული). დამაარსებელნი და მთავარი წარმომადგენლები არიან ა. ოზანფანი და შ.ე. შანერე (ლე კორბუზიე). პურიზმის მიმდევრებმა უარყვეს 10-იანი წლების კუბიზმისათვის დამახასიათებელი ნატურის დეფორმირებული დეკორატიული ტენდენციები. ისწრაფოდნენ რაციონალიზმისაკენ. პურისტების ნამუშევრებში ხაზგასმულია სიბრტყითობა, ნარნარი რიტმიკა, საგანთა ნახევრად გამჭვირვალე სილუეტები და კონტურული მოხაზულობა (ერთი ტიპის დოქები, ჭიქები და ა.შ.). პურიზმი დაზგურ ფერწერაში არ განვითარდა; გამოყენება ჰპოვა თანამედროვე არქიტექტურაში. განსაკუთრებით ლე კორბუზიეს მიერ შექმნილ შენობებში. ქართული საბჭოთა ენციკლოპედია, ტ. VIII, გვ. 232, თბ., 1984 წელი.
ტრიტონი (მითოლოგია)

ტრიტონი (ბერძნ. Tritôn) — წინაბერძნული, ზღვის უძველესი დემონი. პოსეიდონისა და ამფიტრიტეს ვაჟი. ცხოვრობდა მათთან ერთად ზღვის ფსკერზე ოქროს სასახლეში. ტრიტონს ჰქონდა ადამიანის ცხვირი, განიერი, მხეცისკბილებიანი პირი, მწვანე თმები, ფეხების მაგივრად დელფინის კუდი. თითქოს მას ხელში ნიჟარა ეჭირა და მისი საშუალებით პოსეიდონის ბრძანების თანახმად აწყნარებდა და აღელვებდა ზღვას. ტრიტონის შესახებ არსებული თქმულებები გვიამბობენ, რომ იგი შეეჯიბრა ჰერაკლეს, ორთაბრძოლაში შეერკინა დიონისეს, ძილის დროს მას თავი მოკვეთეს ტანაგრიელებმა მათი პირუტყვის მოპარვის გამო და სხვა. როგორც ლიბიაში მდებარე მისი თანამოსახელე ტბის ღვთაება, ტრიტონი დაკავშირებულია არგონავტებთან. მან ასწავლა არგონავტებს, თუ როგორ უნდა გამოსულიყვნენ ამ ტბიდან. ამის ხმაზე გარბოდნენ შეშინებული გიგანტები, ხოლო მედუდუკე ენევსი, რომელმაც ტრიტონთან შეჯიბრება გაბედა, ამ შეჯიბრში დაიღუპა. ჩვენს ერამდე მეოთხე საუკუნიდან ერთი ტრიტონის მაგივრად მრავალი ტრიტონი წარმოიდგინეს. ტრიტონი პოსეიდონთან, ნერეიდებთან ან ზღვის სხვა ღვთაებებთან ერთად გამოისახებოდა. მოგვიანებით ასეთი გამოსახულებები საკმაოდ გავრცელდა. ტრიტონები შემდეგ სხვადასხვანაირად წარმოიდგინეს. მაგალითად, თევზის კუდით და ცხენის ფეხებით. ტრიტონის გამოსახულება მოზაიკური გამოსახულება ტრიტონის ქანდაკება შადრევანზე ოქროს სამაჯური ტრიტონის გამოსახულებით ↑ ნოდარ გაფრინდაშვილი. მითოლოგიური ლექსიკონი. გვ. 295 - თბილისი, „განათლება“, 1972. ვიკისაწყობში არის გვერდი თემაზე: ტრიტონი (მითოლოგია)
პუტი

პუტი (იტალ. Putti, (მრ. რ) Putto — ჩვილი, ყრმა) — პატარა, ზოგჯერ ფრთებიანი, ტიტველი ბიჭების გამოსახულება, მეტწილად იტალიური აღორძინების დროინდელი (აგრეთვე XVII-XVIII სს.) ხელოვნების გამორჩეული დეკორატიული მოტივი. პუტიში შერწყმულია ანტიკური ეროტებისა და ქრისტიანული ანგელოზებისათვის დამახასიათებელი ნიშნები, რაც ხელოვნებაში საერო, ემოციური მოტივების შეჭრას ადასტურებს. გვხვდება ძირითადად ბაროკოში. წარმოდგება ბერძნული და რომაული მითოლოგიიდან. პუტები კუპიდონის ალეგორიული სახესხვაობაა, თუმცა ქერუბიმებში არ უნდა აგვერიოს (რაც ხშირად მოსდით ინგლისურენოვან მკითხველებს). ქართული საბჭოთა ენციკლოპედია, ტ. 8, თბ., 1984. — გვ. 234.
ძვ. წ. 121

| ძვ. წ. 126 | ძვ. წ. 125 | ძვ. წ. 124 |ძვ. წ. 123 | ძვ. წ. 122 | ძვ.წ. 121 | ძვ. წ. 120 | ძვ. წ. 119 | ძვ. წ. 118 | ძვ. წ. 117 |ძვ. წ. 116 გაიუს გრაკქუსი — რომის სახალხო ტრიბუნი (დ. ძვ. წ. 154) კლეოპატრა თეა — სელევკიდების სახელმწიფოს მმართველი (დ. დაახ. ძვ. წ. 164)
ტარტაროსი

ტარტაროსი ან ტარტაროზი (ძვ. ბერძნ. Τάρταρος [tartaros] — „ქვესკნელი“, „ქვესკნელის სამეფო“) — ძელ ბერძნულ მითოლოგიაში ქვესკნელის უბნელესი ნაწილი, შავეთი. ჰესიოდეს მიხედვით, მესამე კოსმოგონიური პრინციპი (გეა-ეროსი-ტარტაროსი). უმძიმეს ცოდვათა დასასჯელი: სამმაგი მწუხრით, პოსეიდონის ნაჭედი სპილენძის კედლითა და ცეცხლის მდინარით (პირიფლეგეთონტით) გარემოცული საიქიო. ჰომეროსთან ტარტაროსი იმდენადვეა დაშორებული დედამიწიდან, რამდენადაც ზეცა, და სიკვდილივით ბნელია. ტარტაროსი ჰადესის ქვედა სკნელია, სადაც ურანოსმა მიაჯაჭვა ციკლოპები და ასხელა გოლიათები (ჰეკატონხეირები), რომლებიც შემდეგ გეას რჩევით ზევსმა ახსნა და მცველებად მიუჩინა ტარტაროსში ჩაყრილ ძლეულ ტიტანებს. ქრისტიანულ რელიგიურ წარმოდგენაში ტარტაროსს ცვლის ჯოჯოხეთი, ჰადესს კი საიქიო. საიქიოში ყველა მიდის, ჯოჯოხეთში კი დიდი დამნაშავეები ხვდებიან. ტარტაროზი ხშირად ბოროტ არსებადაა მიჩნეული, იგი ეშმაკების მეთაური და წინამძღოლია. გაფრინდაშვილი ნ., „მითოლოგიური ლექსიკონი“, თბილისი, 1972, გვ. 284 ქართული საბჭოთა ენციკლოპედია, ტ. 9, თბ., 1985. — გვ. 662. ვიკისაწყობში არის გვერდი თემაზე: ტარტაროსი
ქერუბიმნი

ქერუბიმი (ივრ. כְּרֻבִים‎, ხშირად გამოიყენება მრ. რ ქერუბიმები) — ბიბლიაში არაერთგზის მოხსენიებული ფრთოსანი არსება. ციურ სხეულთა შესახებ ბიბლიური წარმოდგენებით, უფალთან ყველაზე ახლომდგომნია. ქერუბიმებს ქრისტიანობაში მეორე ადგილი უკავიათ ანგელოზთა იერარქიაში სერაფიმების შემდეგ. ბიბლიაში ქერუბიმი „ცეცხლოვანი ხმლით“ არის შეიარაღებული და სამოთხის კარს იცავს. ქერუბიმებს ვხვდებით თორაშიც (მოსეს ხუთწიგნეულში) ეზეკიელთან და ისაიასთან. კათოლიკური ენციკლოპედია: ქერუბიმი The Cherubim - some pointers and problems by Rabbi Dr Raymond Apple
ჰესიონე

ჰესიონე (ბერძ. Ησιόνη) — ტროას მეფის — ლაომედონტის ქალიშვილი. ლაომედონტთან მსახურობდნენ პოსეიდონი და აპოლონი. ამათ ააშენეს ტროის კედლები. ძუნწმა მეფემ ღმერთებს შეპირებული გასამრჯელო არ მისცა და გაჯავრებულა პოსეიდონმა მას სამაგიერო გადაუხადა, მის ქვეყანაში გაგზავნა ურჩხული, რომელმაც მუსრი გაავლო ამ მხარეს. ქვეყანა რომ ამ საშინელებისაგან განთავისუფლებულიყო, როგორც სამისნომ იწინასწარმეტყველა, საჭირო იყო მსხვერპლად შეეწირათ მეფის ასული ჰესიონე. ჰერაკლემ მოკლ ურჩხული და გადაარჩინა ქალიშვილი. მეფემ არც ჰერაკლეს სცა პატივი, ამიტომ გმირმა აიღო ტროა, მეფე ლაომედონტი მოკლა დამისი ყველა შთამომავალი (პრიამოსსა და ჰესიონეს გარადა) დახოცა. ჰერაკლემ ჰესიონე მიათხოვა ტელამონს. როდესაც ლაომედონი ტროას გალავანს აშენებდა, მას გაუმართლა: იმ ხანად ზევსს ღმერთები აუმბოხდნენ. განრისხებულმა ზევსმა აპოლონი და პოსეიდონი აიძულა დღიურ მუშებად ემსახურათ ლაომედონთან. მეფემ პირი გატეხა და სამუშაოს დასრულების შემდეგ საზღაური არ გადაუხადა ღმერთებს. მაშინ პოსეიდონმა მას მიუგზავნა ზღვის ურჩხული, რომელიც ტროას აჩანაგებდა. ორაკულის რჩევით, ამ უბედურებისაგან თავდასაღწევად საჭირო იყო მეფის ასულის მსხვერპლად შეწირვა. მეფემაც, ხალხმაც გაიმეტეს ჰესიონე და კლდეს მიაჯაჭვეს. იგი გადაარჩინა გმირმა ჰერაკლემ, რომელმაც მოკლა ურჩხული. სანაცვლოდ ლაომედონს მისთვის ზევსის მიერ ნაბოძები მერნები უნდა მიეცა. არც ეს პირობა შეასრულა ლაომედონმა. ამ ამბებიდან მცირე ხნის შემდეგ ჰერაკლე დიდძალი ლაშქრით შეიჭრა ტროაში, დაამხო ქალაქი, ლაომედონი სიცოცხლეს გამოასალმა, მისი ქალიშვილი კი ტელამონზე დააქორწინა. ნოდარ გაფრინდაშვილი. მითოლოგიური ლექსიკონი. გვ. 328 - თბილისი, „განათლება“, 1972. ვიკისაწყობში არის გვერდი თემაზე: ჰესიონე
მამაი

საკუთარი სახელი მამაი შეიძლება აღნიშნავდეს შემდეგ ცნებებს: მამაი — კათოლიკოსი. მამაი — ოქროს ურდოს სარდალი. მამაი — სოფელი მარნეულის მუნიციპალიტეტში.